Den nordre delen av Hvaløy er i det vesentlige regulert til friluftsområde. Bukten i nord er langgrunn med sandstrand. Ut mot sjøen er det svaberg. I baklandet er det furuskog og to åpne beiter omkranset av eiketrær og steingjerder. Området er mye brukt til telting og dagsutfart, og det er grillplass, toalett og søppelstativ. Beitene er fremdeles i bruk som sauebeiter.